[{"text_idx": "#000000", "text": "Eksperiment \u2013 na\u0308dal aega toitu ostmata"}, {"text_idx": "#000001", "text": "Punase kapsa ja kartuli kotletid"}, {"text_idx": "#000003", "text": "Teate mul ei ole ausalt o\u0308eldes u\u0308htki va\u0308ga head vabandust, miks retseptid siia blogisse viimasel ajal nii harva jo\u0303uavad. Asi ei ole kindlasti selles, et ma su\u0308u\u0308a ei teeks \u2013 teen ku\u0308ll. Asi ei ole ka selles, et ma pilte teha ei jo\u0303uaks \u2013 jo\u0303uan ku\u0308ll ja kindlasti va\u0308hemalt 10 u\u0308lespildistatud toitu on u\u0308les kirjutamist ja jagamist ootamas, aga kuidagi lihtsalt ei ole suurt tahtmist vabast ajast arvutit vaadata, kui suure osa to\u0308o\u0308pa\u0308evast niikuinii kohustuslikus korras ekraani vaatan. Lisaks olen ma endale igana\u0308dalaselt 18 joogatundi organiseerinud ja ko\u0303ige selle ko\u0303rvalt tegelikult seda pa\u0308ris vaba aega nu\u0308u\u0308d va\u0308ga palju ei olegi."}, {"text_idx": "#000004", "text": "Ku\u0308ll aga ma\u0308a\u0308rati mind nu\u0308u\u0308d moodsalt eneseisolatsiooni ehk siis kodust va\u0308ljas trennidega on mo\u0303neks ajaks paus. Ma olen ta\u0308iesti terve ja ro\u0303o\u0303mus, seega muretseda ei ole tarvis ja olen u\u0308sna kindel, et test, mille reedel annan saab negatiivne olema, aga parem karta kui kahetseda \u2013 olen Terviseametiga ta\u0308iesti pa\u0308ri! Novot, ja sellega seoses on mul nu\u0308u\u0308d vaba aega ka korraks natuke rohkem ja siit kohe tulebki u\u0308le pika aja u\u0308ks retseptike. Kotletid ise valmisid va\u0308hemalt kuu aega tagasi, aga retsept on u\u0308sna hooajavaba ning pigem sobibki isegi natuke jahedamate ilmadega."}, {"text_idx": "#000005", "text": "Lisaks kapsale ja kartulitele on siin suurimateks maitseandjateks indiapa\u0308rased vu\u0308rtsid, mis alati sellise mo\u0303nusa sooja tunde tekitavad. Lisaks on nii kurkum kui ka ingver u\u0308limalt tervislikud ning aitavad immuunsu\u0308steemi tugevana hoida, seega praegusesse perioodi u\u0308ks u\u0308limalt sobiv retsept."}, {"text_idx": "#000006", "text": "Kartsin alguses korraks, et a\u0308kki ei pu\u0308si need ilma muna lisamata praadides koos, aga see kartus oli ta\u0308iesti asjatu \u2013 kikerhernejahu ja kartul u\u0308heskoos annavad va\u0308ga ha\u0308sti koos pu\u0308siva massi ja tegelikult oleks kapsast siia isegi rohkem sisse mahtunud (mul lihtsalt rohkem ei olnud). Kapsa vo\u0303ib kindlasti asendada ka ko\u0303ikvo\u0303imalike muude ko\u0308o\u0308giviljadega \u2013 kindlasti sobivad ha\u0308sti porgandid, aga miks mitte ka brokoli, porrulauk vo\u0303i ko\u0303igi nende va\u0308rviliste ko\u0308o\u0308giviljade segu \u2013 mida rohkem va\u0308rve toidus on, seda tervislikum see mulle alati tundub!"}, {"text_idx": "#000007", "text": "Kotlettide tarbimisest ra\u0308a\u0308kides \u2013 u\u0308tlen ta\u0308itsa ausalt, sel korral so\u0303in neid otse pannilt ilma u\u0308hegi lisandita ja need, mis ja\u0308rgi ja\u0308id said so\u0308o\u0308dud ja\u0308llegi otse ku\u0308lmkapist ilma u\u0308hegi lisandita. Kes selline ka\u0308igu pealt so\u0308o\u0308ja ei ole ja suudab normaalselt laua taha maha istuda, siis kohe pa\u0308ris kindlasti sobib siia ko\u0303rvale mo\u0303ni va\u0308rske salat vo\u0303i siis vo\u0303ib need hoopis koos mo\u0303ne hea kastmega burgerisaia vahele sa\u0308ttida. Ja kui suurte kotlettide asemel hoopis va\u0308ikesed pallikesed veeretada, siis sobib neid ha\u0308sti ka suupistena pakkuda, sest to\u0303epoolest on need ka jahtununa va\u0308ga mo\u0303nusad."}, {"text_idx": "#000008", "text": "200 g punast kapsast riivitud300 g keedetud kartulit1 suurem sibul peenelt hakitud60 g kikerhernejahu0.5 tl kurkumit jahvatatud1 tl vu\u0308rtsko\u0308o\u0308mneid jahvatatud0.5 tl ingverit jahvatatudMaitse ja\u0308rgi soola ja pipartO\u0303li praadimiseks"}, {"text_idx": "#000009", "text": "Tambi keedetud kartul puruks. Mina kasutasin omaenda va\u0308ikeseid ka\u0308si, aga vo\u0303id loomulikult kasutada ka pudrunuia vo\u0303i mo\u0303nda muud sulle sobivat meetodit. Ta\u0308itsa pu\u0308reed pole tarvis teha ja mo\u0303ned va\u0308ikesed tu\u0308kid on igati okei. Lisa kartulite juurde kapsas, sibul, kikerhernejahu ning maitseained. Sega u\u0308htlaseks. Kuumuta pannil pisut o\u0303li ning prae selles ko\u0303igepealt ainul teelusikata\u0308is kotletitainast mo\u0303lemalt poolt kro\u0303bedaks. Maitse ja otsusta, kas tahad a\u0308kki taignale veel miskit lisada. Kui taignaga rahul oled, siis vormi ka\u0308te vahel mo\u0303nusad pa\u0308tsikesed ning prae need mo\u0303lemalt poolt kenasti kuldseks. Kotletid sobivad ha\u0308sti kohe soojalt so\u0308o\u0308miseks, aga on ka jahtununa va\u0308ga mo\u0303nusad."}, {"text_idx": "#000010", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised\nKuidas ku\u0308psetada iga kord ta\u0308iuslik pardifilee"}, {"text_idx": "#000011", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised"}, {"text_idx": "#000012", "text": "Kuidas ku\u0308psetada iga kord ta\u0308iuslik pardifilee"}, {"text_idx": "#000014", "text": "Food Blog ThemePowered by WordPress"}]